《涧上草堂》
清代·陆嵩

萧然廿载闭柴荆，过眼沧桑自变更。千古高风追泄柳，一生心事托侯嬴。

采薇得食何忧饿，却聘无书为晦名。谁似山阴戴处士，死生不忘故人情。

作者简介：（1791—1860）江苏元和人，字希孙，号方山。贡生。游幕多年，后官镇江府训导。居镇江二十余年，亲历鸦片战争时兵祸。晚年避兵，卒于青浦金泽。诗以感时之作为多。有《意苕山馆集》。